CELEX: 52009PC0319
Language: ro
Date: 2009-06-26
Title: Propunere de regulament al Consiliului de încheiere a reexaminării în ceea ce priveşte un nou exportator a Regulamentului (CE) nr. 192/2007 al Consiliului de instituire a unei taxe antidumping definitive la importurile anumitor tipuri de polietilen tereftalat originar, printre altele, din Malaysia, de reinstituire a taxei cu privire la importurile care provin de la un exportator din această ţară şi de încetare a înregistrării acestor importuri

Anunţ juridic important

|

52009PC0319

Propunere de regulament al Consiliului de încheiere a reexaminării în ceea ce priveşte un nou exportator a Regulamentului (CE) nr. 192/2007 al Consiliului de instituire a unei taxe antidumping definitive la importurile anumitor tipuri de polietilen tereftalat originar, printre altele, din Malaysia, de reinstituire a taxei cu privire la importurile care provin de la un exportator din această ţară şi de încetare a înregistrării acestor importuri  /* COM/2009/0319 final */  

	[pic] | COMISIA COMUNITĂŢILOR EUROPENE |Bruxelles, 26.6.2009COM(2009) 319 finalPropunere deREGULAMENT AL CONSILIULUIde încheiere a reexaminării în ceea ce privește un nou exportator a Regulamentului (CE) nr. 192/2007 al Consiliului de instituire a unei taxe antidumping definitive la importurile anumitor tipuri de polietilen tereftalat originar, printre altele, din Malaysia, de reinstituire a taxei cu privire la importurile care provin de la un exportator din această țară și de încetare a înregistrării acestor importuriEXPUNERE DE MOTIVE1) Contextul propunerii |Motivele și obiectivele propunerii Prezenta propunere vizează aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”) în cadrul procedurii privind importurile de polietilen tereftalat (PET) originar din Malaysia. |Contextul general Prezenta propunere este făcută în contextul punerii în aplicare a regulamentului de bază și este rezultatul unei anchete care a fost realizată în conformitate cu cerințele de fond și de procedură expuse în regulamentul de bază. |Dispoziții în vigoare în domeniul propunerii Regulamentul (CE) nr. 192/2007 al Consiliului din 22 februarie 2007 de instituire a unei taxe antidumping definitive la importurile anumitor tipuri de polietilen tereftalat originar din India, Indonezia, Malaezia, Republica Coreea, Thailanda și Taiwan, după o reexaminare în temeiul expirării măsurilor și o reexaminare intermediară parțială, în conformitate cu articolul 11 alineatul (2) și articolul 11 alineatul (3) din Regulamentul (CE) nr. 348/96. |Coerența cu alte politici și obiective ale Uniunii Nu se aplică. |2) Consultarea părților interesate și evaluarea impactului |Consultarea părților interesate |Părțile interesate vizate de procedură au avut posibilitatea de a-și apăra interesele în timpul anchetei, în conformitate cu dispozițiile regulamentului de bază. |Obținerea și utilizarea expertizei |Nu a fost necesar să se recurgă la expertiză externă. |Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conține o listă completă de condiții care trebuie evaluate. |3) Elementele juridice ale propunerii |Rezumatul acțiunii propuse La 6 noiembrie 2008 Comisia a deschis o reexaminare în ceea ce privește un nou exportator a Regulamentului (CE) nr. 192/2007 al Consiliului de instituire a unei taxe antidumping definitive la importurile anumitor tipuri de polietilen tereftalat originar, printre altele, din Malaysia, a abrogat taxa cu privire la importurile care provin de la un exportator din această țară și a impus obligativitatea de înregistrare a acestor importuri. Societatea în cauză este Eastman Chemical Malaysia SDN.BHD (denumită în continuare „solicitantul”). În cursul procedurii, Eastman Chemical (Malaysia) SDN.BHD a decis să-și retragă cererea de reexaminare în ceea ce privește un nou exportator. Prin urmare, nu a fost posibilă stabilirea marjei de dumping individuale a solicitantului și a nivelului taxei. Având în vedere cele de mai sus, ar trebui ca taxa reziduală fixată în cadrul anchetei inițiale să fie reimpusă solicitantului. Prin urmare, se propune adoptarea de către Consiliu a propunerii de regulament anexate care trebuie publicată în Jurnalul Oficial al Uniunii Europene până la 4 august 2009 cel târziu. |Temei juridic Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului, în special articolul 11 alineatul (4). |Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |Forma de acțiune este descrisă în regulamentul de bază și nu permite luarea unei decizii la nivel național. |Nu se aplică indicațiile privind modul în care sarcina financiară și administrativă care cade sub incidența Comunității, a guvernelor naționale, a autorităților regionale și locale, a agenților economici și a cetățenilor este redusă la minim și proporțională cu obiectivul propunerii. |Alegerea instrumentelor |Instrumente propuse: regulament. |Alte mijloace nu ar fi potrivite, deoarece regulamentul de bază nu prevede opțiuni alternative. |4) Implicațiile bugetare |Propunerea nu are implicații asupra bugetului Comunității. |Propunere deREGULAMENT AL CONSILIULUIde încheiere a reexaminării în ceea ce privește un nou exportator a Regulamentului (CE) nr. 192/2007 al Consiliului de instituire a unei taxe antidumping definitive la importurile anumitor tipuri de polietilen tereftalat originar, printre altele, din Malaysia, de reinstituire a taxei cu privire la importurile care provin de la un exportator din această țară și de încetare a înregistrării acestor importuriCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1] (denumit în continuare „regulamentul de bază”), în special articolul 11 alineatul (4),având în vedere propunerea Comisiei, prezentată după consultarea comitetului consultativ,întrucât:A. PROCEDURA ANTERIOARĂ(1) Prin Regulamentul (CE) nr. 192/2007[2], Consiliul, în urma unei anchete de reexaminare în perspectiva expirării măsurilor, a instituit o taxă antidumping definitivă la importurile în Comunitate ale anumitor tipuri de polietilen tereftalat (PET), originare, printre altele din Malaysia. Măsurile în vigoare constau în aplicarea unui nivel al taxei de 160,1 EUR/tonă, cu excepția societăților menționate în mod expres, care fac obiectul unor niveluri ale taxelor individuale. În conformitate cu regulamentul respectiv, s-au impus, de asemenea, taxe antidumping pentru importurile de polietilen tereftalat originar din India, Indonezia, Republica Coreea, Thailanda și Taiwan. Măsurile inițiale au fost instituite în urma unei anchete (denumită în continuare „ancheta inițială”) prin Regulamentul (CE) nr. 2604/2000[3].B . PROCEDURA ACTUALĂ1. Cerere de reexaminare(2) Ulterior, Comisia a fost sesizată printr-o cerere de deschidere a unei reexaminări în ceea ce privește un nou exportator a Regulamentului (CE) nr. 192/2007, prezentată de Eastman Chemical (Malaysia) SDN.BHD (denumit în continuare „solicitantul”) în temeiul articolului 11 alineatul (4) din regulamentul de bază. Solicitantul a susținut că nu a exportat anumite tipuri de PET în Comunitate în cursul perioadei de anchetă pe care s-au bazat măsurile antidumping, cuprinsă între 1 octombrie 1998 și 30 septembrie 1999 (denumită în continuare „perioada de anchetă inițială”) și că nu este afiliat cu niciun producător-exportator al produsului care face obiectul măsurilor antidumping menționate. Solicitantul a afirmat, de asemenea, că a început să exporte anumite tipuri de PET în Comunitate după perioada de anchetă inițială.2. Deschiderea reexaminării în ceea ce privește un „nou exportator”(3) Comisia a analizat dovezile prima facie prezentate de către solicitant și le-a considerat suficiente pentru a justifica deschiderea unei reexaminări în conformitate cu articolul 11 alineatul (4) din Regulamentul de bază. După consultarea Comitetului consultativ și după ce industriei comunitare în cauză i s-a oferit posibilitatea de a-și prezenta observațiile, Comisia a deschis, prin Regulamentul (CE) nr. 1082/2008[4], o reexaminare a Regulamentului (CE) nr. 192/2007 în ceea ce privește solicitantul.(4) În temeiul articolului 2 din Regulamentul (CE) nr. 1082/2008 al Comisiei, taxa antidumping de 160,1 EUR/tonă instituită prin Regulamentul (CE) nr. 192/2007 a fost abrogată în ceea ce privește importurile de anumite tipuri de polietilen tereftalat produse și vândute la export în Comunitate de către solicitant. În paralel, în conformitate cu articolul 14 alineatul (5) din regulamentul de bază, autoritățile vamale au fost invitate să ia măsurile necesare pentru înregistrarea importurilor respective.3. Produsul în cauză(5) Produsul care face obiectul prezentei reexaminări este același cu cel din ancheta inițială, și anume PET cu un coeficient de vâscozitate de minim 78 ml/g, în conformitate cu standardul ISO 1628-5, înregistrat sub codul NC 3907 60 20.4. Părțile interesate(6) Comisia a informat în mod oficial solicitantul, industria comunitară și reprezentanții țării exportatoare cu privire la inițierea reexaminării. Părților interesate li s-a oferit posibilitatea de a-și exprima punctele de vedere în scris și de a fi audiate.(7) Comisia a trimis un chestionar solicitantului, din partea căruia a primit un răspuns în termenul prevăzut în acest sens. Aceasta a căutat și a verificat toate informațiile considerate necesare pentru determinarea dumpingului și a întreprins o vizită de verificare la sediul solicitantului.5. Perioada anchetei de reexaminare(8) Perioada anchetei de reexaminare în ceea ce privește un nou exportator s-a derulat între 1 octombrie 2007 și 30 septembrie 2008.C. RETRAGEREA CERERII DE REEXAMINARE ÎN CEEA CE PRIVEȘTE UN NOU EXPORTATOR(9) Printr-o scrisoare datată 22 aprilie 2009 și adresată Comisiei, solicitantul și-a retras în mod oficial cererea de reexaminare în ceea ce privește un nou exportator, fără să furnizeze nicio justificare anume.(10) În aceste condiții, Comisia nu a putut stabili marja de dumping individuală a solicitantului și nivelul taxei. Prin urmare, s-a concluzionat că importurile în Comunitate de PET cu un coeficient de vâscozitate de minim 78 ml/g, în conformitate cu standardul ISO 1628-5, înregistrat sub codul NC 3907 60 20, originar din Malaysia produs și vândut la export în Comunitate de Eastman Chemical (Malaysia) SDN.BHD ar trebui să facă obiectul taxei naționale aplicabile „tuturor celorlalte societăți” în Malaysia (160,1 EUR/tonă) instituită prin Regulamentul nr. 192/2007 al Consiliului și că, prin urmare, acest nivel al taxei ar trebui să fie reinstituit.D. PERCEPEREA RETROACTIVĂ A TAXEI ANTIDUMPING(11) Având în vedere cele menționate anterior, taxa antidumping aplicabilă Eastman Chemical (Malaysia) SDN.BHD se percepe retroactiv începând de la data deschiderii reexaminării în cazul importurilor produsului în cauză care au făcut obiectul înregistrării în conformitate cu articolul 3 din Regulamentul (CE) nr. 1082/2008 al Comisiei.E. NOTIFICAREA ȘI DURATA APLICĂRII MĂSURILOR(12) Solicitantul și celelalte părți interesate au fost informați cu privire la faptele și considerentele esențiale în temeiul cărora s-a intenționat reinstituirea unei taxe antidumping definitive asupra importurilor de anumite tipuri de PET originar, printre altele, din Malaysia, produs și vândut la export în Comunitate de Eastman Chemical Malaysia SDN.BHD și perceperea retroactivă a acestei taxe pentru importurile care au făcut obiectul înregistrării. Observațiile acestora au fost luate în considerare, după caz.(13) În conformitate cu articolul 11 alineatul (2) din regulamentul de bază, prezenta reexaminare nu afectează data de expirare a măsurilor instituite prin Regulamentul (CE) nr. 192/2007 al Consiliului,ADOPTĂ PREZENTUL REGULAMENT:Articolul 11. Prin prezentul regulament, reexaminarea în ceea ce privește un nou exportator inițiată prin Regulamentul (CE) nr. 1082/2008 se încheie, iar taxa antidumping aplicabilă în conformitate cu articolul 1 din Regulamentul (CE) nr. 192/2007 „tuturor celorlalte societăți” din Malaysia se instituie asupra importurilor identificate la articolul 1 din Regulamentul (CE) nr. 1082/2008.2. Prin prezentul regulament, taxa antidumping aplicabilă în conformitate cu articolul 1 din Regulamentul (CE) nr. 192/2007 „tuturor celorlalte societăți” din Malaysia se percepe începând cu data de 6 noiembrie 2008 asupra importurilor de anumite tipuri de polietilen tereftalat care au fost înregistrate în temeiul articolului 3 din Regulamentul (CE) nr. 1082/2008.3. Prin prezentul regulament, autorităților vamale li se indică să înceteze înregistrarea importurilor efectuate în temeiul articolului 3 din Regulamentul (CE) nr. 1082/2008.4. Cu excepția cazului în care se prevede altfel, se aplică dispozițiile în vigoare în materie de taxe vamale.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Preşedintel [1] JO L 56, 6.3.1996, p. 1.[2] JO L 59, 27.2.2007, p. 1. (BG, ES, CS, DA, DE, ET, EL, EN, FR, IT, LV, LT, HU, NL, PL, PT, RO, SK, SL, FI, SV); JO L 352M, 31.12.2008, p. 972 (MT)[3] JO L 301, 30.11.2000, p. 21. Regulament modificat ultima dată prin Regulamentul (CE) nr. 1646/2005 (JO L 266, 11.10.2005, p. 10).[4] JO L 296, 5.11.2008, p. 5.